George Cholmondeley, 3ydd Iarll Cholmondeley

Roedd George Cholmondeley, 3ydd Iarll Cholmondeley KB, PC (2 Ionawr, 1703 - 10 Mehefin, 1770)  a adwaenid fel Is-iarll Malpas rhwng 1725 a 1733, yn uchelwr o Loegr ac yn wleidydd Chwigaidd Cokayne, G.E.; Vicary Gibbs, H.A. Doubleday, Geoffrey H. White, Duncan Warrand and Lord Howard de Walden, editors. The Complete Peerage of England, Scotland, Ireland, Great Britain and the United Kingdom, Extant, Extinct or Dormant, new ed.. 13 volumes in 14. 1910-1959. Reprint in 6 volumes, Gloucester, U.K.: Alan Sutton Publishing, 2000.

 Cefndir 
Roedd Cholmondeley yn fab i George Cholmondeley, 2il Iarll Cholmondeley, ac Elizabeth van Ruyterburgh (neu Ruttenburg) ei wraig. Cafodd ei ethol i Dŷ'r Cyffredin fel Aelod Seneddol  Dwyrain Looe ym 1724, sedd a ddaliodd hyd 1727, wedi hynny bu'n cynrychioli etholaeth Windsor rhwng 1727 a 1733, pan olynodd ei dad i'r bendefigaeth fel y trydydd Iarll Cholmondeley a derbyn sedd yn Nhŷ'r Arglwyddi. 

 Gyrfa wleidyddol 
Cafodd ei benodi gan ei dad-yng-nghyfraith Syr Robert Walpole yn Arglwydd y Morlys 1727-1729, fel Arglwydd y Trysorlys 1735-1736 ac fel Canghellor Dugiaeth Caerhirfryn 1736-1743 (o 1742 i 1743 o dan brif weinidogaeth Iarll Wilmington). O 1743-1744 gwasanaethodd hefyd fel Arglwydd y Sêl Gyfrin dan brif weinidogaeth Henry Pelham ac yn gyd Is-Drysorydd yr Iwerddon rhwng 1744 a 1757. Ym 1736 fe dderbyniwyd ef i'r Cyfrin Gyngor.

Gwasanaethodd  yr Arglwydd Cholmondeley fel Arglwydd Raglaw Swydd Gaer a holl siroedd Gogledd Cymru (ac eithrio Sir Ddinbych) o 1733 i 1760.

Roedd  yn weithgar  yn yr ymdrech elusennol i greu cartref ar gyfer plant cael (Saes: foundling) - yn Llundain, a gobeithiwyd byddai'n lliniaru'r broblem o adael plant mewn llefydd cyhoeddus yn yr obaith y byddai rhywun yn eu canfod a gofalu amdanynt. O ganlyniad i'w ymdrechion sefydlwyd y Foundling Hospital a bu Cholmondeley yn un o'r aelodau cyntaf o'i ffwrdd reoli.

 Teulu 
Priododd Arglwydd Cholmondeley a'r Ledi Mary Walpole, merch y Brif Weinidog Robert Walpole, Iarll 1af Orford, ym 1723. 

 Marwolaeth 
Bu farw ym mis Mehefin 1770, yn 67 mlwydd. Bu ei fab hynaf George Cholmondeley, Is-iarll Malpas, marw o'i flaen ac olynwyd ef yn y teitlau gan ei wŷr George, a grëwyd yn Ardalydd Cholmondeley ym 1815.

Cyfeiriadau

Categori:Aelodau Cyfrin Gyngor Prydain Fawr
Categori:Aelodau Senedd Prydain Fawr
Categori:Arglwyddi Rhaglaw Môn
Categori:Arglwyddi Rhaglaw Sir Drefaldwyn
Categori:Arglwyddi Rhaglaw Sir Feirionnydd
Categori:Arglwyddi Rhaglaw Sir Gaernarfon
Categori:Arglwyddi'r Morlys
Categori:Cadfridogion y Fyddin Brydeinig
Categori:Genedigaethau 1703
Category:Marwolaethau 1770